จีสตีลแบ่งรับมิตตาล จับตา2อาทิตย์จบดีล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — “จีสตีล” ไม่ปฏิเสธข่าวหาผู้ร่วมทุนใหม่ วงการเหล็กเชื่อแนวโน้มเป็นไปได้สูง จับตา 12 อาทิตย์นี้จบดีล เผยมิตตาลสนใจลงทุนในอุตสาหกรรมเหล็กไทย
รายงานข่าวจากบริษัท จีสตีล (GSTEEL) แจ้งว่า อยู่ระหว่างศึกษาการจัดหาผู้ร่วมลงทุน ซึ่งเป็นหนึ่งในแนวทางปรับโครงสร้างทางการเงินของจีสตีล หากได้ข้อสรุปผู้ร่วมลงทุนแล้วจะนำเสนอที่ประชุมคณะกรรมการบริษัทและผู้ถือหุ้นต่อไป
สำหรับข่าวเกี่ยวกับบริษัท อาเซเลอร์ มิตตาล ได้เจรจากับนายสมศักดิ์ ลีสวัสดิ์ตระกูล ผู้ถือหุ้นใหญ่จีสตีล เพื่อขอซื้อหุ้น 60% นั้น จีสตีลไม่ได้เป็นผู้ให้ข่าวดังกล่าว
แหล่งข่าวจากวงการอุตสาหกรรมเหล็ก เปิดเผยว่า มีแนวโน้มความเป็นไปได้สูงว่านายลักษมี เอ็น มิตตาล เจ้าพ่อเหล็กเบอร์ 1 ของโลกจะเข้ามาร่วมทุนในบริษัท จีสตีล ซึ่งภายใน 12 สัปดาห์นี้น่าจะได้ข้อสรุป หลังจากเจรจากันมาระยะหนึ่งแล้ว
แหล่งข่าวเปิดเผยอีกว่า บริษัท อาเซเลอร์ มิตตาล มีความสนใจลงทุนธุรกิจเหล็กในเอเชีย เนื่องจากเห็นว่ามีศักยภาพมากที่สุดในเรื่องอุตสาหกรรมพื้นฐาน
“จีสตีลเป็นหนึ่งในผู้ผลิตเหล็กแผ่นรีดร้อนขนาดใหญ่ที่ทางมิตตาลให้ความสนใจ หากการเจรจาสำเร็จเชื่อว่าจะใช้จีสตีลเป็นฐานผลิตเหล็กในเอเชียของกลุ่มมิตตาล ซึ่งมีแผนผลิตเหล็กพิเศษต้นทุนต่ำ” แหล่งข่าวเปิดเผย
แหล่งข่าวเปิดเผยว่า ราคาที่ซื้อขายประมาณหุ้นละ 6062 สตางค์ ไม่สำคัญเท่าการที่มิตตาลมาร่วมทุนและร่วมบริหารเป็นหลัก โดยการใส่เงินใหม่มาพัฒนาเหล็กให้มีคุณภาพ ส่วนนายสมศักดิ์ยังอยู่ต่อ ไม่ได้ขายหุ้นหมด
ทั้งนี้ บริษัท อาเซเลอร์ มิตตาล ผู้ผลิตเหล็กกล้ารายใหญ่อันดับ 1 ของโลก มีกำลังการผลิต 120130 ล้านตันต่อปี มูลค่าตลาดรวม 1 แสนล้านเหรียญสหรัฐ หรือ 3 ล้านล้านบาท
นายวิกรม วัชระคุปต์ ผู้อำนวยการสถาบันเหล็กและเหล็กกล้าแห่งประเทศไทย กล่าวว่า น้ำท่วมในประเทศออสเตรเลียส่งผลกระทบต่อราคาเหล็กในตลาดโลกปรับตัวสูงขึ้น โดยเฉพาะเหล็กแผ่นรีดร้อน จากราคา 200 เหรียญสหรัฐ ขึ้นมาอยู่ที่ 600 เหรียญสหรัฐ เนื่องจากไทยต้องนำเข้าวัตถุดิบมาผลิต ขณะที่เหล็กเส้นจะไม่ปรับตัวสูง เพราะราคาในภูมิภาคและในประเทศไม่แตกต่างกันมาก
ด้านราคาหุ้น GSTEEL เคลื่อนไหวแคบ ปิด 0.75 บาท ร่วง 0.01 บาท มูลค่าซื้อขายหนาแน่น 402 ล้านบาท